[pic] | AZ EURÓPAI KÖZÖSSÉGEK BIZOTTSÁGA |

Brüsszel, 1.9.2006

SEC(2006) 1111 végleges

A BIZOTTSÁG JELENTÉSE AZ EURÓPAI PARLAMENTNEK ÉS A TANÁCSNAK

az EMOGA Garanciarészlegének kiadásairól Korai előrejelző rendszer 7/2006. sz.

TARTALOMJEGYZÉK

1. BEVEZETÉS 3

2. MEGJEGYZÉSEK A 2006. ÉVI KÖLTSÉGVETÉS VÉGREHAJTÁSÁRÓL 3

3. KÖVETKEZTETÉSEK 4

1. BEVEZETÉS

Az 1. melléklet a költségvetési fegyelemről szóló, 2000. szeptember 26-i 2040/2000/EK tanácsi rendelet[1] rendelkezései alapján megállapított mutató által jelzett kiadási profillal összehasonlítva mutatja be a költségvetés tényleges végrehajtását a 2005. október 16-tól 2006. május 31-ig terjedő időszakban.

2. MEGJEGYZÉSEK A 2006. ÉVI KÖLTSÉGVETÉS VÉGREHAJTÁSÁRÓL

A következőkben rövid magyarázat olvasható a 2006. évi költségvetés különböző ágazatainak tényleges és várható végrehajtási szintje közötti legjelentősebb eltérésekről. (Megjegyzés: zárójelben jelezzük a túl- (+) vagy alul- (-) költekezés jelenlegi mértékét.)

2.1. Monetáris tényezők

A dollár/euró árfolyam

A fent említett időszakban felmerült kiadások figyelembe veszik a dollár/euro árfolyam mozgását. A mezőgazdasági termékek, különösen a gabonafélék és a cukor tekintetében az export-visszatérítések nagy része, valamint néhány belső támogatás, mint például a gyapottámogatás esetében a kiadásokat az euro/dollár árfolyam befolyásolja.

A 2040/2000/EK rendelet 8. cikkének (1) bekezdésével összhangban a költségvetési hatóság által elfogadott költségvetést a 2005. július–szeptember közötti időszak átlagos 1 EUR = 1,22 $ paritási aránya alapján készítették. Meg kell jegyezni, hogy a 2005. augusztus 1-jétől 2006. május 31-ig terjedő időszakban az átlagos paritási arány megközelítőleg 1 EUR = 1,21 $ volt, azaz körülbelül 1%-kal volt a 2006. évi költségvetés elkészítéséhez használt arány alatt.

2.2. 1a. alfejezet – KAP-kiadások (a vidékfejlesztés kivételével)

2.2.1. Cukor (+ 316,3 millió EUR), gyümölcs és zöldség (–118,4 millió EUR) és tej (–114,8 millió EUR)

Az ezen ágazatokra jellemző végrehajtási minták mögött meghúzódó okok azonosak a korai előrejelző rendszerről szóló korábbi, 5-6/2006. sz. jelentésben bemutatott okokkal.

2.2.2. Az I. mellékletben fel nem sorolt termékekre vonatkozó visszatérítések (–84,2 millió EUR)

Az export-visszatérítések mértékének általános csökkenése, valamint a feldolgozott mezőgazdasági termékek kisebb mértékű exportja a visszatérítések tagállamok általi kifizetésének alacsonyabb szintjét eredményezte, így az ezen intézkedésre vonatkozó előirányzatok alacsony fokú felhasználásához vezetett, ami várhatóan a költségvetési év végéig folytatódni fog.

2.2.3. Textilnövények (– 13,7 millió EUR)

A Bizottság elfogadta a gyapottámogatásra vonatkozó határozatát. A gyapot világpiaci árának növekedése a támogatás szintjének csökkenéséhez és ennek következtében az esedékes kifizetések csökkenéséhez vezetett, ami az ezen intézkedésre vonatkozó előirányzatok alacsony fokú felhasználását eredményezi a költségvetési év végéig.

2.2.4. Sertéshús, tojás és baromfi, méhészet (–43,6 millió EUR)

Jelenleg a friss és fagyasztott sertéshúsra vonatkozó export-visszatérítések kifizetésének megszüntetése várhatóan alacsonyabb kifizetéseket eredményez. E tényt már tükrözi a mutató. Azonban ha figyelembe vesszük a tojás- és baromfiágazatban a madárinfluenza-járvány következtében hozott kivételes támogatási intézkedések költségét, és ha a tagállamok a jelenlegi költségvetési évben meghatározott valamennyi támogatást kifizetik, a jelenlegi alulköltekezés várhatóan nem tart majd a költségvetési év végéig.

2.2.5. Közvetlen támogatások (–1769,1 millió EUR)

Az e cikk keretében finanszírozott valamennyi intézkedés jelenlegi alulteljesítése körülbelül 40%-kal alacsonyabb a 2006. április végén megfigyelt szinthez képest. A termelésről elválasztott közvetlen támogatások tekintetében: azok alulteljesítése is körülbelül 66%-kal csökkent ugyanezen időszakhoz képest. A Bizottság szorosan figyelemmel kíséri és naprakésszé teszi a végrehajtás állapotát a tagállamok által rendszeresen továbbított információk alapján. A Bizottság jelenleg nem zárhatja ki az ezen intézkedésre vonatkozó költségvetési előirányzatok alacsony fokú felhasználását.

3. KÖVETKEZTETÉSEK

Az 1a. alfejezet tekintetében a tagállamok kiadásaira vonatkozó előirányzatok felhasználása 2005. október 16-tól 2006. május 31-ig 36 312,8 millió EUR volt, azaz a rendelkezésre álló előirányzatok 83,9%-a. A mutatóhoz képest a költségvetési előirányzatok általános alacsony fokú felhasználása ugyanezen időszakban hozzávetőlegesen –1 780,2 millió EUR volt, ami mind a piaci intézkedéseket, mind a közvetlen kifizetéseket érinti.

A Bizottság véleménye szerint a költségvetési előirányzatok alacsony végrehajtása a költségvetési év végéig folytatódni fog. A végleges összeget azonban még túl korai megbecsülni.

Az 1b. alfejezet tekintetében a tagállamok kiadásaira vonatkozó előirányzatok felhasználása 2005. október 16-tól 2006. május 31-ig 3838,6 millió EUR, azaz a rendelkezésre álló előirányzatok 49,4%-a volt. Jelenleg a Bizottság arra számít, hogy ezen ágazat előirányzatait a 2006. évi költségvetésben tervezett módon költik el.

MELLÉKLET

[pic]

[1] HL L 244., 2000.9.29., 27. o.